સામગ્રી: ફ્રાન્સના ભૂતપૂર્વ રાષ્ટ્રપતિ ફ્રાંસ્વા ઓલાંદ (જમણે) અને તેમની પાછળ દેખાતા વર્તમાન રાષ્ટ્રપતિ ઇમૅન્યુઅલ મૅક્રોં જે એ સમયે નાણાં મંત્રી હતા

કોંગ્રેસ અધ્યક્ષ રાહુલ ગાંધીએ ફરી વડા પ્રધાન નરેન્દ્ર મોદી પર નિશાન સાધતા પ્રશ્ન ઉઠાવ્યો છે કે ફ્રાન્સના પૂર્વ રાષ્ટ્રપતિના નિવેદન અંગે સરકાર ચૂપ કેમ છે?

રાહુલ ગાંધીના નિવેદનના જવાબમાં કેન્દ્રિય કાયદા મંત્રી રવિશંકર પ્રસાદે રાહુલ ગાંધી પર જુઠ્ઠું બોલવાનો આરોપ લગાવ્યો છે.

ફ્રાન્સના તત્કાલીન રાષ્ટ્રપતિ ફ્રાંસ્વા ઓલાંદને ટાંકીને ફ્રેન્ચ મીડિયાએ લખ્યું છે કે રફાલ વિમાન બનાવવા માટેના આ 58 હજાર કરોડ રૂપિયાના કરાર માટે ભારત સરકારે જ રિલાયન્સ ડિફેંસનું નામ સૂચવ્યું હતું અને ફ્રાન્સ પાસે આ બાબતે અન્ય કોઈ વિકલ્પ નહોતો.

ફ્રાંસ્વા ઓલાંદને ટાંકીને કરવામાં આવેલો આ દાવો ભારત સરકારના નિવેદનથી બિલકુલ ઉલટો છે. 

ભારત સરકારે કહ્યું હતું કે, ફ્રેન્ચ કંપની દસો એવિએશને પોતે જ અનિલ અંબાણીની કંપની રિલાયન્સ ડિફેંસની પસંદગી કરી હતી.

આ રિપોર્ટની તપાસ કરી રહ્યા છીએઃ રક્ષા મંત્રાલય

રક્ષા મંત્રી નિર્મલા સીતારામન

આ દાવા પર પ્રતિક્રિયા આપતા રક્ષા મંત્રાલયના પ્રવક્તાએ કહ્યું, "ભૂતપૂર્વ ફ્રેન્ચ રાષ્ટ્રપતિ ફ્રાંસ્વા ઓલાંદના સંબંધે આ રિપોર્ટની તપાસ થઈ રહી છે, જેમાં તેમણે એમ કહ્યું કે ભારત સરકારે રફાલ કરાર એક ખાસ કંપની સાથે કરવાનું દબાણ કર્યું હતું. અમે ફરીથી કહીએ છીએ કે ભારત સરકાર કે ફ્રાન્સની સરકારનો આ વ્યાપારિક કરારમાં કોઈ જ ભૂમિકા નથી."

શું તમે આ વાંચ્યું?

રફાલ વિમાન બનાવનારી ફ્રાન્સની કંપની દસો એવિએશને આ કરારને પૂર્ણ કરવા માટે રિલાયન્સ ડિફેંસને પોતાના ભાગીદાર તરીકે પસંદ કરી હતી.

કોંગ્રેસનો આરોપ છે કે કેંદ્ર સરકારે અનિલ અંબાણીની કંપનીને ફાયદો પહોંચાડવા માટે સરકારી કંપની હિંદુસ્તાન એરોનોટિક્સ લિમિટેડને બદલે અનિલ અંબાણીને આ કૉન્ટ્રેક્ટ અપાવ્યો હતો. સરકાર આ આરોપોને નકારતી રહી છે. 

શું કહ્યું ફ્રાન્સની સરકારે?

ફ્રાન્સના ભૂતપૂર્વ રાષ્ટ્રપતિ ફ્રાંસ્વા ઓલાંદ

ભારત અને ફ્રાંસ વચ્ચે રફાલ યુદ્ધ વિમાનના સોદા મામલે ફ્રાંસના ભૂતપૂર્વ રાષ્ટ્રપતિ ફ્રાંસ્વા ઓલાંદના કથિત નિવેદનને પગલે હવે ફ્રાંસના વિદેશ મંત્રાલયે પણ નિવેદન જાહેર કર્યું છે.

આ નિવેદનમાં કહેવાયું છે કે, ફ્રાંસની સરકાર 'ભારતીય પાર્ટનરની પંસદગીમાં કોઈ પણ રીતે સામેલ નથી.'

નિવેદનમાં જણાવ્યા અનુસાર, "ફ્રાંસની સરકાર કોઈ પણ રીતે ભારતીય ઔદ્યોગિક...\nઅગાઉની સામગ્રીનો સારાંશ નીચે મુજબ કરી શકાય છે:
ભારતમાં રાજકીય વિવાદનું કારણ બનેલા રફાલ વિમાનોના સોદાના સંદર્ભમાં ફ્રાન્સના પૂર્વ રાષ્ટ્રપતિના નિવેદન બાદ વિવાદ વધુ વકર્યો છે.